ⴼⴰⵟⵉⵎⴰ ⵜⵉⵃⵉⵃⵉⵜ

ⴼⴰⵟⵉⵎⴰ ⴱⴰⵏⵓ, ⵏⵏⴰ ⵉⵜⵜⵢⵓⵙⵙⴰⵏⵏ ⵙ ⴼⴰⵟⵉⵎⴰ ⵜⵉⵃⵉⵃⵉⵜ ⵎⵥⵥⵉⵏ, ⵜⴳⴰ ⵢⴰⵜ ⵜⵏⴰⵥⵓⵕⵜ ⴷ ⵜⵕⵕⴰⵢⵙⵜ ⴷ ⵜⵙⵎⴷⴰⵢⵜ ⵜⴰⵎⴰⵣⵉⵖⵜ ⵜⴰⵎⵖⵔⵉⴱⵉⵜ, ⵜⴻⵜⵜⵓⵙⵉⵜⴳ ⴰⵎ ⵢⴰⵜ ⵙⴳ ⵜⵅⴰⵜⴰⵔⵉⵏ ⵏ ⵜⵥⵓⵕⵉ ⵜⴰⵎⴰⵣⵉⵖⵜ ⵏ "ⵜⵉⵕⵕⵓⵢⵙⴰ" ⴳ ⵍⵎⵖⵔⵉⴱ. ⵜⵍⵓⵍ ⴳ ⵓⵙⴳⴳⵯⴰⵙ 1969 ⴳ ⵜⵎⵏⴰⴹⵜ ⵏ ⵜⵎⴰⵏⴰⵔ ⵉⴹⴼⵕⵏ ⵉ ⵎⵓⴳⴰⴷⵓⵔ ⴳ ⵜⵇⴱⵉⵍⵜ ⵏ ⵉⵃⴰⵃⴰⵏ, ⵙⴳ ⵡⴰⵏⵙⴰ ⴰⴷ ⴰ ⴳ ⴷ ⵜⵓⵙⵉ ⴰⴼⵔⵉⵙⵎ ⵏⵏⵙ "ⵜⵉⵃⵉⵃⵉⵜ" ⵏⵏⴰ ⵉⵙⵏⵓⵎⴽⵏ ⵙ ⵜⵎⴰⵣⵉⵖⵜ "ⵓⵍⵜ ⵉⵃⴰⵃⴰⵏ".

 ⵜⴰⵍⴰⵍⵉⵜ ⴷ ⵜⵓⴷⵔⵜ ⵏⵏⵙ 
ⵜⵎⵇⵇⵓⵔ ⴷ ⴼⴰⵟⵉⵎⴰ ⴱⴰⵏⵓ ⴳ ⵢⴰⵜ ⵜⵡⵊⴰ ⵉⵎⵇⵓⵔⵏ ⵏⵏⴰ ⴳ ⵍⵍⴰⵏ ⵙⴰ ⵏ ⵡⵓⴳⴳⵉⴷⵏ. ⵜⵙⵙⵏ ⵜⵎⵥⵉ ⵜⵓⴳⴷⵜ ⵏ ⵜⵏⵥⴰⵕ ⵜⵉⵏⴰⵎⵓⵏⵉⵏ ⵜⵉⵎⵜⵜⴰⵖⴰⵍⵉⵏ, ⵍⵍⵉⴳ ⴼⵍⵍⴰⵙ ⵙⴱⵣⵣⵉⵣⵏ ⵍⵉⵜⵉⵀⴰⵍ ⴳ ⵜⵉⵣⵉ ⵍⵍⵉ ⴳ ⵢⴰⵍⵍⴰⵀ ⵖⵓⵔⵙ ⵜⵍⵍⴰ ⵜⴰⵎ ⵉⵙⴳⴳⵯⴰⵙⵏ,"ⵜⴰⵏⴰⵥⵓⵕⵜ ⴼⴰⵟⵉⵎⴰ ⵜⵉⵃⵉⵃⵉⵜ ⴳ ⵢⴰⵏ ⵓⵏⵎⵓⵇⵇⴰⵔ", ⵜⵓⵏⵖⵉⵍⵜ ⵉⵜⵜⵡⴰⴳⵥⵏ ⴳ 6 ⴽⵟⵓⴱⵕ 2016 ⴳ ⵓⵙⵉⵜ ⵏ ⵡⴰⵢⴱⴰⵢ ⵎⴰⵛⵉⵏ. ⵉⵜⵜⵢⵓⵥⵕⴰ ⴳ 2026/2/4. ⵎⴰⵛⴰ ⵓⵔ ⵙⵓⵔ ⵉⵙⵎⵉⴷ ⵍⵉⵜⵉⵀⴰⵍ ⴰⴷ ⴷ ⵜⵏⵏⵓⵕⵥⵎ ⵉ ⵓⵔⴳⴰⵣ ⴰⵏⵏ. ⴷ ⵜⴰⵀⵍ ⴷⴰⵖ ⵢⴰⵏ ⵙⴳ ⵜⵡⵊⴰ ⵏⵏⵙ ⵏⵏⴰ ⵜ ⵉⴳⴰⵏ ⴷ ⵉⵡⵉⵙ ⵏ ⵄⵎⵎⵉⵙ, ⵎⴰⵛⴰ ⵓⵔ ⴷⴰⵖ ⵙⵎⵉⴷⵏ ⴷ ⵏⵏⵓⵕⵥⵎⵏ, ⵎⴰⵛⴰ ⴳ ⵜⵉⵣⵉ ⵍⵍⵉⴳ ⴷⴰⵔⵙ ⵜⵍⵍⴰ 15 ⵏ ⵓⵙⴳⴳⵯⴰⵙ ⵜⵓⴼⴰ ⴷ ⵉⵖⴼ ⵏⵏⵙ ⵜⴳⴰ ⵜⴰⵎⵙⵜⴳⴳⴰⵔⵜ ⵖⴼ ⵜⴼⵔⵓⵅⵜ ⵏⵏⵙ."ⵜⴰⵏⴰⵥⵓⵕⵜ ⴼⴰⵟⵉⵎⴰ ⵜⵉⵃⵉⵃⵉⵜ ⴳ ⵢⴰⵏ ⵓⵎⵙⴰⵡⴰⵍ". ⵜⵓⵏⵖⵉⵍⵜ ⵉⵜⵜⵡⴰⴳⵥⵏ 14 ⵖⵓⵛⵜ 2014 ⴳ ⵓⵙⵉⵜ ⵡⴰⵢⴱⴰⵢ ⵎⴰⵛⵉⵏ. ⵉⵜⵜⵢⵓⵥⵕⴰ ⴳ 2026/2/4. ⵜⵉⵎⵙⵓⵜⴰⵍ ⴰⴷ ⴰⵢⴷ ⴷ ⵉⵙⴼⴼⴰⵖⵏ ⵜⵉⵡⵡⵓⴷⵎⴰ ⵏⵏⵙ ⴷ ⵜⵙⴱⵣⵣⵉⵣ ⴼⵍⵍⴰⵙ ⴰⵙⵉⴳⴳⵍ ⵏ ⵜⵙⵉⵎⴰⵏⵜ ⵏⵏⵙ ⵙ ⵜⵎⴼⴽⵉⵜ ⵏⵏⵙ ⵜⴰⵏⴰⵥⵓⵕⵜ.

 ⴰⵣⴰⵣⵓ ⴰⵏⴰⵥⵓⵕ ⴷ ⵜⵣⵣⵓⵍⴰ 
ⵜⵓⵎⴰⵏ ⴷ ⵜⵎⴼⴽⵉⵜ ⵜⴰⵎⵥⴰⵡⴰⵏⵜ ⵏ ⴼⴰⵟⵉⵎⴰ ⵣⵉⴽ, ⴰⵢⵍⵍⵉ ⵜⵜ ⵢⵓⵡⵉⵏ ⴳ ⵓⵙⴳⴳⵯⴰⵙ 1983 ⴰⴷ ⵜⵓⵎⵓ ⴳ ⵜⵔⴰⴱⴱⵓⵜ ⵏ ⵓⵏⴰⵥⵓⵕ ⵍⵃⴰⵊⵊ ⵎⵓⵃⵎⵎⴷ ⴰⵍⴱⵏⵙⵉⵔ, ⵖⵉⵏⵏ ⴰ ⴳ ⵜⵙⵙⵏⵜⵉ ⵜⵉⵙⵓⵔⵉⴼⵉⵏ ⵏⵏⵙ ⵜⵉⵎⵣⵡⵓⵔⴰ ⴳ ⵓⵎⴰⴹⴰⵍ ⵏ ⵓⵎⴰⵔⴳ ⴰⵣⵣⵓⵍⴰⵏ. ⵙ ⵓⵙⵔⴰⴳ ⵏ ⵓⵎⴰⴳⴳⵓⵎ ⵏⵏⵙ ⴷ ⵜⴷⵓⵙⵉ ⵏ ⵓⴳⵕⴹ ⵏⵏⵙ, ⵜⵣⵎⵔ ⴳ ⵓⵙⴳⴳⵯⴰⵙ 1986 ⴰⴷ ⵜⵙⵙⵔⵙⵍ ⵜⴰⵔⴰⴱⴱⵓⵜ ⵏⵏⵙ ⵜⴰⵎⵥⴰⵡⴰⵏⵜ ⵜⵓⵙⵍⵉⴳⵜ. ⴰⵢⴰ ⵢⵓⵊⵊⴰ ⵜⵜ ⴰⴷ ⵜⵎⵢⴰⵡⴰⵙ ⴷ ⵉⵏⵎⵖⵓⵔⵏ ⵏ ⵜⵥⵓⵕⵉ ⵜⴰⵎⴰⵣⵉⵖⵜ ⵣⵓⵏ ⴷ ⵍⵃⴰⵊⵊ ⵄⵓⵎⴰⵕ ⵡⴰⵀⵔⵓⵛ ⴷ ⴰⵢⵜ ⴱⵓⵏⵚⵉⵔ. ⵜⵜⵓⵥⵍⴰⵢⵏⵜ ⵜⵡⵓⵔⵉⵡⵉⵏ ⵏⵏⵙ ⵙ ⵓⵙⵎⵓⵏ ⴳⵔ ⵜⵥⵖⵓⵕⵜ ⵜⴰⵎⴰⵣⵉⵖⵜ ⴷ ⵜⵣⵎⵔⵜ ⵖⴼ ⵓⵙⵎⵙⴰⵙⴰ ⴷ ⵓⴳⴷⵓⴷ ⴰⵎⵉⵔⴰⵏ, ⴰⵢⵍⵍⵉ ⵜⵜ ⵉⵙⴽⵔⵏ ⴷ ⵢⴰⵏ ⵡⵓⴷⵎ ⵉⴼⴰⵡⵏ ⴳ ⵜⵥⵓⵕⵉ ⵏ ⵜⵕⵕⵓⵢⵙⴰ.

 ⴰⵎⵎⴳⵏⵜ ⴰⴳⵔⴰⵖⵍⴰⵏ ⴷ ⵉⵏⵎⵓⴳⴳⴰⵔⵏ 
ⵓⵔ ⵉⴱⴷⴷ ⵓⵥⵏⵥⵕ ⵏ ⴼⴰⵟⵉⵎⴰ ⵜⵉⵃⵉⵃⵉⵜ ⵖⴰⵙ ⵖⴼ ⵓⴱⴰⵔⴰⵣ ⴰⵏⴰⵎⵓⵔ, ⵎⴰⵛⴰ ⵢⵓⵎⵥ ⵏⵏ ⴰⵔ ⵉⵏⵎⵓⴳⴳⴰⵔⵏ ⵉⴳⵔⴰⵖⵍⴰⵏⵏ ⵉⵅⴰⵜⴰⵔⵏ, ⵍⵍⵉⴳ ⵜⵙⴳⵏⵙⴻⵙ ⵜⴰⵥⵓⵕⵉ ⵜⴰⵎⴰⵣⵉⵖⵜ ⵜⴰⵎⵖⵔⵉⴱⵉⵜ ⴳ ⵉⵏⵎⵓⴳⴳⴰⵔⵏ ⵉⵎⴰⴹⵍⴰⵏⵏ ⴳ ⵎⵏⵏⴰⵡⵜ ⵜⵎⵏⵥⴰⵡⵉⵏ. ⴽⴽⴰⵏⵜ ⵜⵔⵣⴰⴼⵉⵏ ⵏⵏⵙ ⵜⵉⵏⴰⵥⵓⵕⵉⵏ ⵜⵓⴳⴷⵜ ⵏ ⵜⵎⵉⵣⴰⵔ ⵣⵓⵏ ⴷ ⴼⵕⴰⵏⵚⴰ, ⵉⵏⴷⵓⵏⵉⵙⵢⴰ, ⵉⵡⴰⵏⴽⵏ ⵉⵎⵓⵏⵏ ⵏ ⵎⵉⵔⵉⴽⴰⵏ, ⴷ ⵜⴳⵍⴷⵉⵜ ⵜⴰⵙⴰⵄⵓⴷⵉⵜ. ⴰⵢⴰ ⵢⵓⵡⵙ ⴳ ⵓⵙⵏⵎⵍ ⵏ ⵓⴳⴷⵓⴷ ⴰⴳⵔⴰⵖⵍⴰⵏ ⵙ ⵜⵥⵍⴰⵢⵜ ⵏ ⵜⴷⵍⵙⴰ ⵜⴰⵎⴰⵣⵉⵖⵜ ⵜⴰⵎⵖⵔⵉⴱⵉⵜ ⴷ ⵓⵎⵢⴰⵏⴰⵡ ⵏ ⵉⵙⴰⴼⴼⵏ ⵏⵏⵙ ⵉⵎⵥⴰⵡⴰⵏⵏ.

 ⵜⴰⵔⵎⵉⵜ ⴳ ⵓⵙⵎⴷⵢⴰ 
ⵏⵏⵉⴳ ⵏ ⵓⵎⵓⵔⵙ ⵏⵏⵙ ⴰⵎ "ⵜⴰⵕⵕⴰⵢⵙⵜ", ⵜⴽⵛⵎ ⴼⴰⵟⵉⵎⴰ ⵜⵉⵃⵉⵃⵉⵜ ⴰⵎⴰⴹⴰⵍ ⵏ ⵓⵙⵎⴷⵢⴰ ⴷ ⵜⵙⵙⵓⵎⴰⵏ ⴰⵎⵎⴳⵏⵜ ⵏⵏⵙ ⴰⵎ ⵢⴰⵜ ⵜⵙⵎⴷⴰⵢⵜ ⵜⴰⵎⴼⵓⵍⵍⵙⵜ ⴳ ⵓⵜⵉⵍⵉⴼⵉⵣⵢⵓⵏ ⴷ ⵙⵙⵉⵏⵉⵎⴰ. ⵜⴷⵔⴰ ⴳ ⵢⴰⵜ ⵜⴳⵔⵓⵎⵎⴰ ⵏ ⵜⵡⵓⵔⵉⵡⵉⵏ ⵜⵉⴷⵔⴰⵎⴰⵜⵉⴽⵉⵏ ⴷ ⵜⵙⵉⵏⵉⵎⴰⵢⵉⵏ ⵏⵏⴰ ⵉⵙⵙⵓⵙⵎⵏ ⴰⴳⴷⵓⴷ ⴰⵎⵖⵔⵉⴱⵉ. ⵙⴳ ⵜⵡⵓⵔⵉⵡⵉⵏ ⵏⵏⵙ ⵉⴼⴰⵡⵏ: ⴰⴼⵉⵍⵎ ⵏ "ⵊⵏⴰⵃ ⵍⵀⵡⴰ" ⴳ ⵓⵙⴳⴳⵯⴰⵙ 2011, ⴷ ⵢⵉⵎⵙⴷⴷⵉ "ⵉⵎⵟⵟⴰⵡⵏ ⵏ ⵉⵔⴳⴰⵣⵏ" ⴳ 2013, ⴷ ⵓⴼⵉⵍⵎ ⵏ "ⵜⴰⵢⵔⵉ ⵉⵙⵙⴳⵓⵜⵏ" ⴳ 2014, ⴰⴽⴷ ⵓⵎⵎⴳⵏⵜ ⵏⵏⵙ ⵓⵙⵍⵉⴷ ⴳ ⵢⵉⵎⵙⴷⴷⵉ ⵏ "ⴰⵎⴰⵏ ⵉⵔⵓⴼⴰⵏ" ⴳ ⵓⵙⴳⴳⵯⴰⵙ ⵏ 2016.

 ⵥⵕ ⵓⴳⴳⴰⵔ 

 ⵜⴰⵥⵓⵕⵉ ⵏ ⵜⵕⵕⵓⵢⵙⴰ
 ⴼⴰⵟⵉⵎⴰ ⵜⴰⴱⴰⵄⵎⵕⴰⵏⵜ
 ⵎⵓⵃⵎⵎⴰⴷ ⴰⵍⴱⵏⵙⵉⵔ

 ⵉⵙⴰⵖⵓⵍⵏ